**MERILA MERILAMERILA** ZA IZBOR IN MERILA ZA ODMERO VIŠINE SREDSTEV SOFINANCIRANJA

Programi in/ali projekti (v nadaljevanju: programi) vlagateljev, ki bodo izpolnjevali vse pogoje iz III. točke Javnega razpisa za sofinanciranje programov in/ali projektov v MOL za leto 2015 in/ali za leta od 2015 do 2017: SOCIALNO VARSTVO IN VAROVANJE ZDRAVJA - LJUBLJANA - ZDRAVO MESTO (v nadaljevanju: javni razpis), bodo ocenjeni skladno s spodaj navedenimi merili.

Strokovna komisija za izbor programov lahko v primeru, da program, ki je prijavljen na določeno razpisno področje, bolj ustreza drugemu razpisnemu področju, v nadaljevanju ta program obravnava kot vlogo na drugem razpisnem področju, znotraj predmeta tega javnega razpisa.

1. **SKUPNA MERILA ZA IZBOR PROGRAMOV V SOFINANCIRANJE V LETU 2015**
   1. **Usklajenost programa z razpisom in zahtevami prijavnega obrazca**
   2. Program je usklajen z namenom in ciljem razpisa iz I. točke besedila tega javnega razpisa.
   3. Program je usklajen s področjem razpisa iz II. točke besedila tega javnega razpisa, na katerega se vlagatelj prijavlja.
   4. Program je predstavljen kratko in jedrnato ter v skladu z zahtevami prijavnega obrazca.

Število možnih točk pri skupnih merilih I./1.: **12 točk**

* 1. **Izvajalke in izvajalci programa (kadrovska struktura)**
  2. Kadrovska zasedba (vloga izvajalk/-cev v programu, usposobljenost, izkušnje in izobrazba) omogoča izvedbo predvidenih aktivnosti programa.
  3. Izvajalke/-ci programa so ustrezno usposobljene/-i in v pretežnem delu že imajo reference s področja, na katerem se izvaja program.
  4. Vloga posameznih izvajalk/-cev v programu je jasno razvidna in skladna z aktivnostmi programa.
  5. Predviden obseg ur dela izvajalk/-cev omogoča izvedbo aktivnosti programa v predstavljenem časovnem obsegu.
  6. Skupno predvideno število ur dela posameznih izvajalk/-cev je izvedljivo in usklajeno z zakonskimi omejitvami (skupaj največ 2.720 ur redne zaposlitve na leto).

Število možnih točk pri skupnih merilih I./2.: **20 točk**

* 1. **Cilji programa**
  2. Cilji so v skladu s področjem razpisa iz II. točke besedila tega javnega razpisa, na katerega se vlagatelj prijavlja.
  3. Cilji so jasni in konkretni.
  4. Cilji so merljivi in dosegljivi v okviru prijavljenega programa.
  5. Cilji so v skladu z načrtovano ciljno skupino oziroma odgovarjajo potrebam uporabnic/-kov.
  6. Cilji so ustrezno povezani in v skladu s predvidenimi aktivnostmi programa.

Število možnih točk pri skupnih merilih I./3.: **20 točk**

* 1. **Ciljna skupina**
  2. Ciljna skupina programa je v skladu z namenom in ciljem razpisa iz I. točke besedila tega javnega razpisa ter s področjem razpisa iz II. točke besedila tega javnega razpisa, na katerega se vlagatelj prijavlja.
  3. Ciljna skupina programa je jasno in konkretno opredeljena.
  4. Število predvidoma vključenih uporabnic/-kov programa je ustrezno glede na področje, na katerega se vlagatelj prijavlja (socialno varstvo/ varovanje zdravja) in glede na način dela v programu (delo z uporabniki/-cami z že zaznanimi težavami/ splošna preventiva) ter skladno z možnostmi programa glede na njegovo časovno razpoložljivost, število izvajalk/-cev in predvideno število ur dela v programu.
  5. Način pridobivanja in način izbora dejanskih uporabnic/-kov iz skupine potencialnih uporabnic/-kov je jasno opredeljen in ustrezen.
  6. Število ur vključenosti uporabnic/-kov v program je jasno opredeljeno in omogoča doseganje ciljev programa.
  7. Iz vloge, s katero vlagatelj kandidira na ta javni razpis, sta razvidni aktivna vloga

uporabnic/-kov v programu in njihova možnost vpliva na izvajanje programa.

Število možnih točk pri skupnih merilih I./4.: **24 točk**

* 1. **Aktivnosti programa**
  2. V tabeli z aktivnostmi programa (V./4. točka prijavnega obrazca) so navedene vse aktivnosti, razvidne iz vloge, s katero vlagatelj kandidira na ta javni razpis.
  3. V tabeli z aktivnostmi programa so aktivnosti opisno jasno in konkretno opredeljene.
  4. V tabeli z aktivnostmi programa prikazane aktivnosti smiselno sledijo dinamiki programa.
  5. Aktivnosti programa omogočajo doseganje ciljev programa.
  6. Časovna dostopnost programa in predviden obseg ur izvajanja posameznih aktivnosti na mesec sta jasno razvidna in usklajena.
  7. Iz prijavljenega programa je jasno razvidno kdo od izvajalk/-cev bo izvajal posamezne aktivnosti programa.
  8. Časovni obseg izvajanja posameznih aktivnosti programa je skladen s predvidenim obsegom ur izvajalk/-cev programa.

Število možnih točk pri skupnih merilih I./5.: **28 točk**

* 1. **Vsebina - drugo**
  2. Predstavljeni način vrednotenja programa (evalvacija) predvideva ustrezne metode in pokazatelje, po katerih je možno preverjati njegovo učinkovitost.
  3. V skladu z njegovo zasnovo je v programu predvidena možnost pritožbe, s katero so uporabnice/-ki ustrezno seznanjeni.
  4. Vsebinski, organizacijski, kadrovski, prostorski in finančni del programa skupaj tvorijo enovito in smiselno celoto.

Število možnih točk pri skupnih merilih I./6.: **12 točk**

* 1. **Prostori**
  2. Iz vloge, s katero vlagatelj kandidira na ta javni razpis, je jasno razvidno, da vlagatelj zagotavlja prostore za izvedbo programa.
  3. Prostori vlagatelja za izvedbo programa so jasno in konkretno predstavljeni.
  4. Prostori vlagatelja so ustrezni za izvajanje predstavljenega programa in vključitev predvidenega števila uporabnic/-kov.
  5. Prostori vlagatelja so predvidenim uporabnicam/-kom ustrezno dostopni (dostop za osebe z oviranostmi, bližina postajališča javnega prometa).

Število možnih točk pri skupnih merilih I./7.: **14 točk**

* 1. **Finance**
  2. Program ima jasno in natančno razdelan finančni načrt (predvideni prihodki oziroma viri financiranja in predvideni odhodki programa so jasni in konkretni).
  3. Finančni načrt programa je realen in racionalen.
  4. Finančni načrt programa je uravnotežen (predvideni prihodki oziroma viri financiranja in predvideni odhodki programa se ujemajo).
  5. Načrtovana poraba (predvideni odhodki programa) je vsebinsko smiselno povezana in usklajena s predstavljeno zasnovo programa.
  6. Za sofinanciranje programa so predvideni tudi drugi sofinancerji in/ali lastna sredstva oziroma viri najmanj v višini 20 % od ocenjene vrednosti prijavljenega programa.

Število možnih točk pri skupnih merilih I./8.: **20 točk**

Skupno število možnih točk pri skupnih merilih za izbor programov v sofinanciranje v letu 2015: **150 točk**.

V **izbor za dodelitev sredstev oziroma** **sofinanciranje v letu 2015** bodo predlagani programi, ki bodo:

1. izpolnjevali vse razpisne pogoje za kandidiranje na javnem razpisu iz III. točke besedila tega javnega razpisa,
2. pri vsakem od skupnih meril za izbor programov v sofinanciranje v letu 2015 prejeli vsaj 2 točki,
3. pri skupnih merilih za izbor programov v sofinanciranje v letu 2015 prejeli skupaj vsaj 112 točk od 150 možnih (75 % vseh možnih točk pri skupnih merilih).

**II. DODATNA MERILA ZA IZBOR V SOFINANCIRANJE V OBDOBJU OD 2015 DO 2017**

Programi, ki kandidirajo za sofinanciranje v obdobju od 2015 do 2017, morajo izpolnjevati dodatna merila (II./1. do II./3.):

1. **Strokovni kader**
   1. Pretežni del plačanih izvajalcev/-k programa so strokovne/-i delavke/-ci z družboslovno izobrazbo smeri kot so socialno delo, psihologija, pedagogika in njene specialne discipline, sociologija, medicina in/ali drugih smeri, ki zagotavljajo izvedbo predvidenih aktivnosti programa v skladu z zastavljenimi cilji.
   2. Strokovne/-i delavke/-ci iz prejšnjega merila (merilo II./1.1.) so v pretežni meri izvajalke/-ci aktivnosti z uporabnicami/-ki programa.

Število možnih točk pri dodatnih merilih II./1.: **4 točke**

1. **Časovna razpoložljivost programa uporabnicam/-kom**
   1. Program se izvaja redno in je z aktivnostmi uporabnicam/-kom dostopen vsaj 4-krat tedensko in vsaj 20 ur tedensko (ne velja za dostopnost preko spleta).

Število možnih točk pri dodatnih merilih II./2.: **2 točki**

1. **Sofinanciranje programa s sredstvi MOL**
   1. Program vlagatelja je bil v letih 2012, 2013 in/ali 2014 že sofinanciran iz sredstev MOL za področje socialnega varstva oziroma varovanja zdravja.

Število možnih točk pri dodatnih merilih II./3.: **2 točki**

Skupno število možnih točk pri dodatnih merilih za izbor v sofinanciranje v obdobju od 2015 do 2017: **8 točk**

V **izbor za dodelitev sredstev oziroma** **sofinanciranje v obdobju od 2015 do 2017** bodo predlagani programi, ki bodo:

1. prijavljeni za sofinanciranje v obdobju od 2015 do 2017 (nedvoumno izpolnjena I./3. točka prijavnega obrazca, ki je sestavni del razpisne dokumentacije tega javnega razpisa),
2. izpolnjevali vse razpisne pogoje za kandidiranje na tem javnem razpisu, iz III. točke besedila tega javnega razpisa,
3. pri vsakem od skupnih merilih za izbor programov v sofinanciranje v letu 2015 prejeli vsaj 2 točki,
4. pri skupnih merilih za izbor programov v sofinanciranje v letu 2015 prejeli skupaj vsaj 120 točk od 150 možnih (80 % vseh možnih točk pri skupnih merilih),
5. pri dodatnih merilih za izbor v sofinanciranje v obdobju od 2015 do 2017 prejeli vse možne točke (8 točk od 8 možnih) in
6. pri skupnih in dodatnih merilih za izbor v sofinanciranje prejeli skupaj vsaj 128 točk od skupno 158 možnih.

Programi, prijavljeni za sofinanciranje v obdobju od 2015 do 2017, ki bodo:

* pri skupnih merilih za izbor programov v sofinanciranje v letu 2015 prejeli skupaj manj kot 120 točk od 150 možnih ali
* pri katerem od dodatnih merilih za izbor v sofinanciranje v obdobju od 2015 do 2017 (II.1.1. – II.3.1.) prejeli 0 točk,

bodo **v nadaljevanju obravnavani kot programi, ki kandidirajo za sofinanciranje v letu 2015**.

1. **NAČIN TOČKOVANJA SKUPNIH IN DODATNIH MERIL**

Vsa merila, razen merila I.7.1., merila I.8.5. in meril od II.1.1. – II.3.1. (dodatna merila)

|  |  |
| --- | --- |
| 4 točke | v celoti izpolnjuje |
| 2 točki | delno izpolnjuje |
| 0 točk | ne izpolnjuje |

Merilo I.8.5.

|  |  |
| --- | --- |
| 4 točke | 60 % ali več od ocenjene vrednosti programa |
| 2 točki | od 20 % do 59 % ocenjene vrednosti programa |
| 0 točk | ne izpolnjuje |

Merilo I.7.1. in merila od II.1.1. – II.3.1. (dodatna merila)

|  |  |
| --- | --- |
| 2 točki | izpolnjuje |
| 0 točk | ne izpolnjuje |

**IV. MERILA ZA ODMERO VIŠINE SREDSTEV SOFINANCIRANJA**

1. Pričakovana oziroma predvidena sredstva s strani MOL ter višina odmerjenih sredstev MOL za sofinanciranje prijavljenega programa lahko znašajo največ 80 % ocenjene vrednosti programa (ocenjena vrednost programa je seštevek vseh pričakovanih prihodkov oziroma seštevek vseh pričakovanih odhodkov programa v letu 2015 iz točke VI. prijavnega obrazca).

Upravičeni stroški za odmero sredstev sofinanciranja MOL so stroški, nujni za izvajanje programa: stroški dela, stroški storitev, materialni stroški, stroški za najem prostorov, stroški obratovanja.

1. Sredstva MOL ne smejo biti namenjena za investicije in morebitne denarne pomoči uporabnicam/-kom programa, zato jih MOL pri odmeri sredstev za sofinanciranje programa ne bo upošteval v skupni vrednosti programa.
2. Pri odmeri sredstev sofinanciranja bo MOL kot upravičen strošek vlagatelja za uro dela v programu (iz tabele pod točko IV./4. prijavnega obrazca) upošteval znesek do največ 15,5 EUR na uro.
3. MOL bo pri ocenjeni vrednosti prostovoljskega dela upošteval do 13 EUR/ uro za organizacijsko, do 10 EUR/ uro za vsebinsko in do 6 EUR/ uro za druge oblike prostovoljskega dela.
4. Višina sofinanciranja programov, uvrščenih v izbor za dodelitev sredstev, bo praviloma določena po sledečem ključu:

|  |  |  |
| --- | --- | --- |
| **Število zbranih točk**  za sofinanciranje  v letu 2015 | **Število zbranih točk**  za sofinanciranje  v obdobju od 2015 do 2017 | **Predviden odstotek sofinanciranja**  od pričakovanih oziroma predvidenih sredstev  s strani MOL |
| 138-150 | 148-158 | do 100 % |
| 125-137 | 138-147 | do 85 % |
| 112-124 | 128-137 | do 70 % |